સુશ્રુત વિલક્ષણ બુદ્ધિના સ્વામી હતા. સુશ્રુત પણ પથરી કાઢવા માટે ઓપરેશનનો સહારો લેતા હતા, જો પથરી બહુ મોટી હોય, જેના લીધે રોગી તકલીફમાં હોય તો ઔષધિ-ઉપચારથી જો નષ્ટ ન થાય તો શસ્ત્રકર્મ કરવું જ યોગ્ય છે. સુશ્રુત સંહિતામાં ચિકિત્સા અ. 7-33માં પથરીના ઓપરેશનનું વિવરણ વિસ્તારપૂર્વક આપેલું છે. આયુર્વેદમાં પથરીને અશ્મરી કહેવામાં આવે છે. અશ્મન એટલે કે પથ્થર. પથરી જે જગ્યા પર થાય છે તે પ્રમાણે રોગનાં નામ આપી દીધેલાં છે, જેમ કે પિત્તની થેલીમાં એટલે ગોલ બ્લેડરમાં હોય છે ત્યારે તે પિત્તાશ્મરી કહેવાય છે, જ્યારે પથરી ગુર્દા (કિડની)માં બને છે તો વૃક્કાશ્મરી અને મૂત્રાશયમાં હોય તો મૂત્રાશ્મરી નામના રોગથી ઓળખવામાં આવે છે.